Rijeka, 6. studenog 2020.g.

**NAJAVA DOGAĐANJA I POZIV ZA MEDIJE**

**DAN SUSJEDSTVA LOVRAN EPK: PRETVORIT ĆU TE U DRVO LOVORA!**

**U subotu 7. studenog 2020.g. od 18.00 sati u susjedstvu Lovran, jednom od 27 susjedstava Europske prijestolnice kulture održat će se Dan susjedstva pod nazivom *Pretvorit ću te u drvo lovora!***

Prirodni elementi mora i planine s jedne strane i zajednice uokvirene povijesnom jezgrom s druge, objedinjeni su suvremenim kulturno-umjetničkim programom koji se usredotočuje na oživljavanje stare gradske jezgre.   
Slovenski kolektiv **Svetlobna Gverila** i umjetnici **Tilen Sepič** i **Katja Paternoster** kroz mediji svjetla uvest će posjetitelje u prostor i vrijeme spuštajući *Oblake* i uplićući *Fantastičnu vegetaciju* po vrtovima i zelenim otocima lovranske stare gradske jezgre.

Izložbom **„Folium Lauri Perforatum II“, umjetnik Vladimir Gudac** publiku uvodi u skrivene poruke listova lovora koji progovaraju o ekološkoj krizi svijeta koji nas okružuje i na suptilan način apostrofira kritiku prema ekologiji i turizmu lokalne sredine.

**Plesni art laboratoriji** predstavlja se kroz dva video-plesna rada **„Tanec z ovcu“** i „**Žena s idejama**“ **Senke Baruška** i **Fani Hajnal Tutek**.

Europsku dimenziju cjelokupnom događaju daje **Aindrias de Staic**, gost iz irskog susjedstva Galway. Izniman glazbenik, multiinstrumentalist, glumac i pripovjedač koji će uz violinu posjetitelje odvesti na putovanje do Irske i nazad, jer europsko susjedstvo Lovrana je Irska, točnije mjesto **Kinvara** koje je dijelom programa *Small Towns Big Ideas – Galway 2020*, a kroz koji su se upoznali, zavoljeli i krenuli razmjenjivati ideje i programe.

**Program dnaa susjedstva Lovran – *Pretvorit ću te u drvo lovora!***

**Program *Pretvorit ću te u drvo lovora!* počinje u 18 sati u Galeriji Laurus u Lovranu** (Trg slobode 14) **svečanim otvorenjem** i **preuzimanjem vremenske kapsule 27 susjedstava** od susjedstva Malinska. Program otvaraju predstavnici Općine Lovran, Primorsko-goranske županije, Grada Rijeke i RIJEKE 2020.

**U 18.20 sati u Galeriji Laurus** slijedi otvorenje izložbe **„Folium Lauri Perforatum II“ Vladimira Gudca.**

Kroz deset godina promatranja i sakupljanja lovorovih listova u kvarnerskom zaljevu umjetnik **Vladimir Gudac** sastavio je „abecedu“ simboličkih znakova nastalih nagrizanjem lovorovih listova koji kao da sugeriraju neko nepoznato pismo. Tim „tekstovima“ autor simulira naslovnice knjiga ili stranice važnih spisa koji su gledateljima nerazumljivi, ali zapravo vrlo razumljivo progovaraju o ekološkoj krizi koja je ovom prilikom estetizirana. Ovom izložbom autor nastavlja razrađivati svoje umjetničko istraživanje nadopunjujući je s više objekata, fotografija i „tekstova“ koji ironiziraju, odnosno dodatno estetiziraju ekološku krizu suvremenog svijeta. Posebno je apostrofirana kritika prema lokalnoj sredini koja pod agendom turizma gaji svojevrsni profitabilni optimizam. Izložba u galeriji Laurus sastoji se od dva dijela, jedan čine radovi već izlagani u galeriji Lamparna 2017. godine kao i od novonastalih „objekata“ i „tekstova“.

**Od 18.40 sati u starogradskoj jezgri Lovrana** bit će predstavljena ***Fantastična vegetacija****,* svjetlosna instalacija**Katje Paternoster te *Oblaci*** *svjetlosna instalacija* **Tilena Sepiča**, članova umjetničkog kolektiva **Svetlobna gverila** (SLO). Radi se o umjetničkom kolektivu i istoimenom festivalu svjetlosnih instalacija u različitim prostorima čiji je osnovni način izričaja mediji svjetla. Svjetlost kao mediji u suvremenoj umjetnosti na mekan i prijemčiv način unosi nove vizure u prostore starog grada i stvara nove slike stavljajući gledatelja u suodnos sa svjetlosnim objektima u prostoru, dajući još jedan predložak o ideji kultiviranja prostora. **Obje svjetlosne instalacije izrađene su kroz radionice s mještanima Lovrana svih generacija**, uz stručno vodstvo umjetnika Svetlobne Gverile.

**Od 19.00 sati** slijedi nastup **Plesnog art laboratorijia**, koji sepredstavlja kroz dva video plesna rada **„Tanec z ovcu“** i „**Žena s idejama**“, autorica **Senke Baruška** (koreografija) i **Fani Hajnal Tutek** (video).

„**Tanec z ovcu**“ slavi tradiciju i kazuje priču o emigracijama prošlog stoljeća u obećanu zemlju Ameriku koja je vrlo često započinjala s lovranske lanterne, opjevane u skladbi „Mamma Mia Dammi Cento Lire“ Lidije Percan. Migracije koje su obilježile ovaj kraj prikazane su na suvremen način koji spaja autentično i novo kroz kostime, instrumente, glazbene kompozicije i koreografiju.   
U **„Ženi s idejama“**, spajanjem suvremenog plesa i filozofije, plesači stvaraju svoju osobnu kompoziciju na temelju promišljanja i razvoja IDEJE. Ideja pojedinca postaje i grupnom kompozicijom koja nastaje u interakciji s drugima. Pokret koji objedinjava različite filozofske pozicije o IDEJI uklopljen je u prirodnu scenografiju lokaliteta na kojem se izvodi - uz more, da bi se u ritmičnom ponavljanju poput morskih valova stvorila kompozicija koja sa svakim novim valom, sa svakim novim pokretom, postaje nova jedinstvena koreografija.  
  
**Od 19.30 do 21.00 sat** slijedi glazbeni nastup pripovjedača i glazbenika **Aindriasa de Staica** (IRL) iz irskog Galwaya, europskog susjedstva Lovrana.  
**Aindrias de Staic** je glumac, glazbenik i jedan od irskih pripovjedača novog naraštaja. Aindriasov osobni glazbeni stil prilično je grub i divlji, više zahvaljujući strasti trenutka nego tehničkoj preciznosti. Iako rijetko snima, često je tražen upravo zbog utjecaja njegovih živih izvedbi.   
  
**Dan susjedstva Lovran EPK organizira se uz poštivanje svih važećih mjera za sprječavanje zaraze bolešću COVID-19. Svi se sudionici pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

Nositelj programa susjedstva Lovran Europske prijestolnice kulture je **Općina Lovran**, a europsko je susjedstvo **Galway 2020** iz Irske. Posebne zahvale za realizaciju programa idučlanovima **udruge Interval**: **Marku Želeu**, **Romini Tominić** i **Mariu Zaccariji**, zatim **Meliti Sorola Staničić**, **Senki Baruška**, **Fani Hajnal Tutek**, **Ivanki Korić**,načelniku Općine Lovran **Bojanu Simoniču** te zamjeniku načelnika Općine Lovran **Toniju Družeti**.

U nastavku, za potrebe predstavnika medija koji će pratiti događanje, dostavljam protokolarni dio svečanog otvorenja programa susjedstva Lovran Europske prijestolnice kulture (18.00h) i više informacija o programu *Pretvorit ću te u drvo lovora!*

**PROTOKOL OTVORENJA**

Prisutni:

- **Predstavnik Općine Lovran**, Bojan Simonič, načelnik

- **Predstavnik TD RIJEKA 2020**, Irena Kregar Šegota, direktorica RIJEKA 2020

- **Predstavnik Primorsko-goranske županije**, Sonja Šišić,pročelnica Upravnog odjela za kulturu, sport i tehničku kulturu

- **Predstavnik Grada Rijeke,** Ivan Šarar, pročelnik Odjela za kulturu

|  |  |
| --- | --- |
| **OD** | **TKO/ŠTO** |
| 18:00 | Moderator pozdravlja prisutne |
| 18:01 | Obraćanje **Bojana Simoniča** |
| 18:04 | Obraćanje **Irene Kregar Šegote** |
| 18:07 | Obraćanje **Sonje Šišić** |
| 18:10 | Obraćanje **Ivan Šarar** |
| 18:13 | Predstavnik susjedstva Malinska Ivan Car predaje vremensku kapsulu predstavniku tima susjedstva Lovran Bojanu Simoniču |

**O SUSJEDSTVU LOVRAN**

Podno Učke, na obali Kvarnerskog zaljeva smjestio se Lovran, staro obalno naselje koje od pamtivijeka privlači ljubitelje prirode, čiste vode, zdrave hrane, filozofe, mistike i umjetnike. Područje općine prostire se na površini od  21 km2 u kojem je Lovran najveće i najpoznatije mjesto, a ujedno je i njezin administrativni centar. Na prvi pogled mjesto koje nosi status turističkog i lječilišnog odredišta ispod površine skriva u potpunosti nepoznatu dinamiku života specifično urbano-ruralnog karaktera.

Obzirom na brojne umjetnike i kreativce kao i sportaše kojima je Lovran i njegovo šire područje dom, ne čudi činjenica da na području Lovrana djeluje veliki broj udruga i društava koje svojim aktivnostima obogaćuju društveno-kulturnu scenu. Bogat je i glazbenim stvaralaštvom različitih žanrova uključujući etno, klasičnu te rock i jazz glazbu, a dom je i jednom od najstarijih puhačkih orkestara u Hrvatskoj. Njeguje se čakavski jezik, staroslavenska baština i karnevalska kultura. Unatoč brojnim aktivnim udrugama na području Lovrana čije aktivnosti i interesi obuhvaćaju različite oblike i grane kulture, izazov predstavlja uspostava kontinuirane međugeneracijske suradnje, pomak u suvremene kulturne i umjetničke prakse i nedostatak zadržaja zanimljivih mlađoj populaciji. Dostupnost javnih i kulturnih prostora u Lovranu postoji kao potencijal uz manjak svijesti pojedinaca o istom i ideji stvaranja novih sadržaja koji nisu isključivo vezani na već postojeće tradicionalne sadržaje po kojima je Lovran prepoznatljiv široj populaciji poput marunade ili manifestacija povezanih s lovranskim trešnjama.

**O PROGRAMU „PRETVORIT ĆU TE U DRVO LOVORA!“**

U protekle tri godine aktivnosti susjedstva Lovran odvijale su se kroz različite segmente programa uklopljenog u programski pravac 27 susjedstava, Rijeka 2020 europske predstolnice kulture. Inicijativu su nosili članovi udruge Interval. Susjedstvo Lovran razvilo je aktivan pristup sa zajednicom kroz slijedeće programe:

**Dnevni boravak** – program je koji je bio sastavnim dijelom programskog pravca 27 susjedstava u svakom od susjedstava podrazumjevao je prostore i sadržaje kojima se potiču susreti susjedstava i susjeda. To je prostor druženja i razmjene, iskazivanja podrške, u kojem su u svakom trenutku gosti i posjetitelji u mogućnosti upoznati susjedstvo, nositelje inicijative, dobiti informaciju, upoznati žitelje susjedstva i/ili sudjelovati u aktivnostima susjedstva koja postoje u tom prostoru kao cjelogodišnja aktivnost i prostor susreta. Svrha pokretanja takvih prostora je stvaranje ugodne atmosfere druženja, razmjene i podržavanja u susjedstvu. Prostori su služili i kao otvoreni uredi timova susjedstava i ugošćavali događanja manjeg obima (npr. klubovi penzionera, večeri poezije, pričanje priča i sl.). Susjedstvo Lovran takva događanja održavao je u prostoru gradske kule.

**Kina na egzotičnim lokacijama** - kroz PP27S razvijena je županijska mreža kina na egzotičnim lokacijama u kojima sudjeluju različita susjedstva, a projekcije filmova održavaju se na često netipičnim lokacijama prilagođenima za filmske projekcije. Program neformalnih okupljanja održava se u suradnji s KineDok mrežom - zajedničkim projektom sedam europskih filmskih organizacija za alternativnu distribuciju kreativnih dokumentaraca. Mreža ima za cilj zainteresirati širu publiku za dokumentarni film, predstaviti autore i njihove filmove publici te razviti dijalog o društveno važnim temama. Osim KineDoka program nastaje i u suradnji s drugim festivalima i distributerima poput Liburnija Film Festivala. Lokalitet kina u Lovranu bilo je dvorište kraj crkve Sv. Ivana Krstitelja u staroj gradskoj jezgri, prostor Kuće lovranskega guca, plaža “Gradsko kupalište” te donje školsko igralište.

**Međugeneracijski plesnjaci** program je koji je zbog Covid-19 okolnosti obustavljen.

**DAN SUSJEDSTVA LOVRAN – PROGRAM – VIŠE INFORMACIJA O SUDIONICIMA**

**Izložba „Folium Lauri Perforatum II“ Vladimir Gudac**

Kroz deset godina promatranja i sakupljanja lovorovih listova u kvarnerskom zaljevu umjetnik **Vladimir Gudac** sastavio je „abecedu“ simboličkih znakova nastalih nagrizanjem lovorovih listova koji kao da sugeriraju neko nepoznato pismo. Tim „tekstovima“ autor simulira naslovnice knjiga ili stranice važnih spisa koji su gledateljima nerazumljivi, ali zapravo vrlo razumljivo progovaraju o ekološkoj krizi koja je ovom prilikom estetizirana tvoreći zamku oksimoronskog stilskog postupka. Ovom izložbom autor nastavlja razrađivati svoje umjetničko istraživanje nadopunjujući je s više objekata, fotografija i „tekstova“ koji ironiziraju, odnosno dodatno estetiziraju ekološku krizu suvremenog svijeta. Posebno je apostrofirana kritika prema lokalnoj sredini koja pod agendom turizma gaji svojevrsni progitabilni optimizam. Izložba u galeriji Laurus sastoji se od dva dijela, jedan čine radovi već izlagani u galeriji Lamparna 2017. godine kao i od novonastalih „objekata“ i „tekstova“.

**Vladimir Gudac,** rođen 1951. u Opatiji, samostalni umjetnik, član HDLUa i HZSUa. Bio je voditelj Galerije Studentskog centra od 1980. do 1990. godine, a s [Dubravkom Budićem](http://avantgarde-museum.com/hr/museum/kolekcija/umjetnicidubravko-budic~pe4458/) suosnivač aktivističke umjetničke grupe [To](http://avantgarde-museum.com/hr/museum/kolekcija/grupa-tok~pe5524/)k (1972. – 1973.). Bavi se interdisciplinarnim istraživanjima medija koristeći se fotografijom, videom, instalacijom i performansom.

**PAL - Plesni Art Laboratoriji** prva je umjetnička organizacija u Rijeci osnovana 2004. g. Nositeljice su Senka Baruška (suvremeni ples) i Melita Sorola Staničić (likovnost). PAL je zamišljen kao umjetnička oaza namjenjena umjetnicima za rad, istraživanja, eksperimente u području plesa i likovnosti upotpunjujući rad intermedijalnim i multimedijalnim formama. Od 2013. godine sjedište PAL-a postaju Ičići i Lovran gdje se promovira i stvara program na specifičnim lokacijama, videografije, izložbe i obrađuju različite tematske cjeline suvremene plesne baštine podjednako bivajući u urbanim i ruralnim područjima.

**Plesni art lobaratoriji** predstavlja se kroz dva video plesna rada **„Tanec z ovcu“** i „**Žena s idejama**“. „**Tanec z ovcu**“ slavi tradiciju kao polazna točka i kazuje priču o emigracijama prošlog stoljeća u obećanu zemlju Ameriku koja je vrlo često započinjala sa lovranske lanterne, opjevanu u skladbi „Mamma Mia Dammi Cento Lire“ Lidije Percan. Migracije koje su obilježile ovaj kraj prikazane su na suvremen način koji spaja autentično i novo kroz kostime, instrumente, glazbene kompozicije i koreografiju. **„Žena s idejama“** s druge strane promišlja tezu „filozofska veličina koja različitim pristupima upućuje na koncept apriorne mentalne slike“. Spajanjem suvremenog plesa i filozofije plesači stvaraju svoju osobnu kompoziciju na temelju promišljanja i razvoja IDEJE. Ideja pojedinca postaje i grupnom kompozicijom koja nastaje u interakciji s drugima. Pokret koji objedinjava različite filozofske pozicije o IDEJI uklopljeni su prirodnu scenografiju lokaliteta na kojem se izvode uz more da bi se u ritmičnom ponavljanju poput morskih valova stvorila kompozicija koja poput mora i ritmičnog ponavljanja valova sa svakim novim valom, sa svakim novim plesanjem, postati nova jedinstvena koreografija.

**Aindrias de Staic** je glumac, glazbenik i jedan irskih pripovjedača novog naraštaja. Rođen je 7.11.1977. u Galwayu, Irska. Njegov bogati i rijetki stil sviranja violine jedinstven je za zapad Irske, jednako kao i način pripovijedanja i humor. Postdiplomac je glazbenog programa Sveučilišta Limericks, s međunarodnim iskustvom rada na podrzučju glazbe, kazališta, filma i emitiranja. Magistrirao je s odličnim uspjehom na temu glazbe zajednica.

Aindriasov osobni glazbeni stil prilično je grub i divlji, više zahvaljujući strasti trenutka nego tehničkoj preciznosti. Iako rijetko snima, često je tražen upravo zbog utjecaja njegovih živih izvedbi. Zahvaljujući svom statusu u tradicionalnoj umjetničkoj sceni, Aindrias redovito radi na T4G gdje vodi glazbene i umjetničke emisije. Osnivač je projekta Latchiko koji spaja irsku riječ, cigansku violinu i španjolske flamenco udaraljke. The Latchikos redovito nastupa kao glavni izvođač na međunarodnim festivalima kao što su Vancouver Folk Fest i Woodford Folk Fest, Australija. U svibnju 2018. Aindrias je osvojio nagradu za  najbolju radio komediju na dodjeli nagrada Celtic Media Awards u Llenelliju u Walesu za svoj storytelling-glazbeni komad "Čovjek iz Moogage".

Poveznica: <http://www.aindrias.com/>

**Svetlobna gverila** umjetnički kolektiv i istoimeni festival svjetlosnih instalacija u različitim prostorima čiji je osnovni način izričaja mediji svjetla. Svjetlost kao mediji u suvremenoj umjetnosti na mekan i prijemčiv način unosi nove vizure u prostore grada i stvara nove slike stavljajući gledatelja u suodnos sa svjetlosnim objektima u prostoru dajući još jedan predložak o ideji kultiviranja prostora. U 2020. godini tim [Svetlobne gverile](http://www.svetlobnagverila.net/en/category/news-2020/) osvijetlit će ulice stare lovranske gradske jezgre dvjema svjetlosnim instalacijama „Oblaci“ koje autorski potpisuje Tilen Sepič, i „Fantastična vegetacija“ umjetnice i arhitektice Katje Paternoster. Obje svjetlosne instalacije izrađene su kroz participativne radionice uz stručno vodstvo umjetnika Svetlobne Gverile.

Radionicu „Oblaci“ osmislio je i vodi industrijski dizajner i intermedijski umjetnik **Tilen Sepič**. Trenutno istražuje i razvija vlastite proizvode u područjima dizajna svjetla i svjetlosno-zvučnih instalacija. Kroz radionicu sudionici su istraživali različite materijale i svjetlo kao mediji te zajedno s umjetnikom stvorili oblake koji su dijelom izložbe.

Mentorica radionice „Fantastična vegetacija“ umjetnica **Katja Paternoster**, arhitektica je po vokaciji ali je aktivna i u području dizajna svjetla. Svojie svjetlosne instalacije izlagala je u nekoliko izdanja festivala svjetla. Sudionici radionice izrađivali su insekte i biljke od reciklirajućih plastičnih predmeta.

**O EUROPSKOM SUSJEDSTVU**

Tim susjedstva Lovran posjetio je europske partnere [Galway 2020](https://galway2020.ie/en/) u lipnju 2019., a ostvareno prijateljstvo nastavilo se kroz dodatni posjet. Uzvratni posjet susjedstva Galway dogodio se u nekoliko navrata. Odabrani europski partneri i prijateljstvo koje se uspostavilo iznimno su značajni za Lovran uz brojne zajedničke teme od tradicionalne brodogradnje do suodnosa čovjeka i mora, načina života, suradnja u 2020. godini i usprkos Covid-19 okolnostima odvija se kroz najrasprostranjeniji mediji a to je glazba. U goste iz Galwaya u Lovran dolazi **Aindrias de Staic,** izuzetan glazbenik i pripovjedač.

Unaprijed zahvaljujem na objavi najave i dolasku.

Lena Stojiljković, Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu); Mob: +385 91 612 63 42